CELEX: 32016D0884
Language: da
Date: 2016-06-01 00:00:00
Title: Kommissionens gennemførelsesafgørelse (EU) 2016/884 af 1. juni 2016 om ændring af gennemførelsesafgørelse 2014/88/EU om midlertidig suspension af importen fra Bangladesh af fødevarer, der indeholder eller består af betelblade (blade af Piper betle), for så vidt angår dens anvendelsesperiode (meddelt under nummer C(2016) 3181) (EØS-relevant tekst)

3.6.2016   
            
            
               DA
            
            
               Den Europæiske Unions Tidende
            
            
               L 146/29
            
         KOMMISSIONENS GENNEMFØRELSESAFGØRELSE (EU) 2016/884
   af 1. juni 2016
   om ændring af gennemførelsesafgørelse 2014/88/EU om midlertidig suspension af importen fra Bangladesh af fødevarer, der indeholder eller består af betelblade (blade af Piper betle), for så vidt angår dens anvendelsesperiode
   
      
         (meddelt under nummer C(2016) 3181)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 178/2002 af 28. januar 2002 om generelle principper og krav i fødevarelovgivningen, om oprettelse af Den Europæiske Fødevaresikkerhedsautoritet og om procedurer vedrørende fødevaresikkerhed (1), særlig artikel 53, stk. 1, litra b), nr. i), og
   ud fra følgende betragtninger:
   
               (1)
            
            
               Ved forordning (EF) nr. 178/2002 er der fastlagt generelle principper, som i Unionen og på nationalt plan finder anvendelse på fødevarer generelt og på fødevaresikkerhed i særdeleshed. Forordningen indeholder bestemmelser om beredskabsforanstaltninger, som Kommissionen skal træffe, hvis det er åbenbart, at fødevarer importeret fra et tredjeland må formodes at udgøre en alvorlig risiko for menneskers sundhed.
            
         
               (2)
            
            
               Ved Kommissionens gennemførelsesafgørelse 2014/88/EU (2) blev importen til Unionen fra Bangladesh af fødevarer, der indeholder eller består af betelblade, forbudt indtil den 31. juli 2014. Gennemførelsesafgørelsen blev vedtaget, efter at der var udstedt et stort antal meddelelser til det hurtige varslingssystem for fødevarer og foder (RASFF) som følge af tilstedeværelsen af en lang række salmonellastammer, herunder Salmonella Typhimurium, fundet i fødevarer, der indeholder eller består af betelblade, fra Bangladesh. Salmonella Typhimurium-stammen er den næstmest rapporterede serotype blandt tilfælde hos mennesker, og der er fundet høj prævalens i fødevarer, som indeholder eller består af betelblade (blade af Piper betle, også kaldet betelpeber), fra Bangladesh. Siden 2011 har Det Forenede Kongerige indberettet flere tilfælde af salmonellaforgiftning fra betelblade.
            
         
               (3)
            
            
               Da Bangladesh ikke var i stand til at give garantier for sikkerheden af importen til Unionen af betelblade, og på trods af Kommissionens indsats, blev anvendelsesperioden for den midlertidige suspension af importen af disse produkter, jf. gennemførelsesafgørelse 2014/88/EU, ved Kommissionens gennemførelsesafgørelse 2014/510/EU (3) og (EU) 2015/1028 (4) forlænget til henholdsvis den 30. juni 2015 og den 30. juni 2016.
            
         
               (4)
            
            
               Den reviderede handlingsplan, som Bangladesh fremlagde i august 2015, var ufuldstændig. Der var ingen garantier for dens effektive anvendelse og håndhævelse. De nye oplysninger, som Bangladesh fremlagde i april 2016, påviste ikke yderligere effektiviteten af handlingsplanen. Det forbud mod eksport af betelblade, som Bangladesh på eget initiativ indførte i maj 2013, gælder stadig. Det har imidlertid vist sig, at forbuddet ikke overholdes fuldt ud, og siden vedtagelsen heraf er der i RASFF foretaget 26 indberetninger om forsøg på import af betelblade til Unionen. De garantier, som Bangladesh har givet, er derfor utilstrækkelige til at afhjælpe de alvorlige risici for menneskers sundhed. De beredskabsforanstaltninger, der blev indført ved gennemførelsesafgørelse 2014/88/EU, bør derfor fortsat finde anvendelse.
            
         
               (5)
            
            
               Følgelig bør anvendelsesperioden for gennemførelsesafgørelse 2014/88/EU forlænges yderligere.
            
         
               (6)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   Artikel 4 i gennemførelsesafgørelse 2014/88/EU affattes således:
   
      »Artikel 4
      Denne afgørelse anvendes indtil den 30. juni 2018.«
   
   Artikel 2
   Denne afgørelse er rettet til medlemsstaterne.
   
      Udfærdiget i Bruxelles, den 1. juni 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT L 31 af 1.2.2002, s. 1.
   
      (2)  Kommissionens gennemførelsesafgørelse 2014/88/EU af 13. februar 2014 om midlertidig suspension af importen fra Bangladesh af fødevarer, der indeholder eller består af betelblade (blade af Piper betle) (EUT L 45 af 15.2.2014, s. 34).
   
      (3)  Kommissionens gennemførelsesafgørelse 2014/510/EU af 29. juli 2014 om ændring af gennemførelsesafgørelse 2014/88/EU om midlertidig suspension af importen fra Bangladesh af fødevarer, der indeholder eller består af betelblade (blade af Piper betle), for så vidt angår dens anvendelsesperiode (EUT L 228 af 31.7.2014, s. 33).
   
      (4)  Kommissionens gennemførelsesafgørelse (EU) 2015/1028 af 26. juni 2015 om ændring af gennemførelsesafgørelse 2014/88/EU om midlertidig suspension af importen fra Bangladesh af fødevarer, der indeholder eller består af betelblade (blade af Piper betle), for så vidt angår dens anvendelsesperiode (EUT L 163 af 30.6.2015, s. 53).